Tap Icelandair eftir skatta á fjórða ársfjórðungi síðasta árs var fimm milljarðar króna. Forstjóri félagsins segir afkomu félagsins þó sýna mikinn rekstrarbata milli ára.
Verulega hægði á bókunum flugferða hjá Icelandair um miðjan nóvember á síðasta ári, þegar óvissa ríkti um omíkron-afbrigði kórónuveirunnar. En þeim fjölgaði svo verulega aftur um miðjan janúar.
Bogi Nils Bogason, forstjóri Icelandair, segir ferðahug greinilega kominn í fólk aftur og félagið stefni á að skila hagnaði á árinu.
Íslensk stjórnvöld veittu félaginu ábyrgð á lánalínu að fjárhæð allt að 16,5 milljörðum króna, vegna heimsfaraldursins. Forstjóri félagsins hafði gefið út þau myndu draga á lánalínurnar ef fé fyrirtækisins kláraðist. En til þess hefur ekki komið enn.
Við erum bara ágætlega bjartsýn, auðvitað er óvissan enþá einhver. Við gerum bara ráð fyrir því að ástandið haldi áfram að lagast og það komi ekki eitthvað nýtt óvænt. Þá erum við bara bjartsýn og erum að horfa til þess að vera með 80% umfang á þessu ári miðað við hvað við vorum að gera 2019. Bókanir eru bara sterkar á öllum okkar mörkuðum. Um leið og jávkæðar fréttir fóru að berast og tilkyninngar um rýmkaðar ferðatakmarkanir að koma öllum okkar mörkuðum, eða flestum okkar mörkuðum, þannig flæðið er bara sterkt og við erum tiltölulega bjartsýn fyrir árið.

Icelandair tapaði fimm milljörðum króna á fjórða ársfjórðungi síðasta árs. Forstjóri félagsins vonast eftir viðsnúningi á þessu ári. 